KOMISSION ASETUS (EY) N:o 146/2005,
annettu 28 päivänä tammikuuta 2005,
pöytäviinien vapaaehtoista tislausta koskevien sopimusten hyväksymisprosentin vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25 päivänä heinäkuuta 2000 annetun komission asetuksen (EY) N:o 1623/2000 (1) ja erityisesti sen 63 a artiklan 5 kohdan,
sekä katsoo seuraavaa:
(1)
Asetuksen (EY) N:o 1623/2000 63 a artiklassa vahvistetaan neuvoston asetuksen (EY) N:o 1493/1999 (2) 29 artiklassa tarkoitetun viinien tislausjärjestelmän soveltamisedellytykset. Kyseessä on tuettu ja vapaaehtoinen tislaus, jonka tarkoituksena on tukea viinimarkkinoita ja edistää toimitusten jatkumista juotavaksi tarkoitetun alkoholin alalla. Tätä varten on tehty sopimuksia viinin tuottajien ja tislaajien välillä. Jäsenvaltiot toimittivat näitä sopimuksia komissiolle 15 päivään tammikuuta 2005 asti.
(2)
Viinivuonna 2004/2005 tislaus tehdään 1 päivän lokakuuta ja 23 päivän joulukuuta välisenä aikana. Niiden viinimäärien perusteella, joiden osalta jäsenvaltiot ovat antaneet komissiolle tiedoksi tislaussopimuksia, on syytä todeta, että budjettivarat ja juotavaksi tarkoitetun alkoholijuoman alan vastaanottokyky ovat ylittyneet. Näin ollen olisi vahvistettava kiinteä hyväksymisprosentti tislaukseen ilmoitettuja määriä varten.
(3)
Asetuksen (EY) N:o 1623/2000 63 a artiklan 6 kohdan ensimmäisen alakohdan mukaisesti jäsenvaltioiden on hyväksyttävä tislaussopimukset kaudella, joka alkaa 30 päivänä tammikuuta. Sen vuoksi on syytä säätää tämän asetuksen välittömästä voimaantulosta,
ON ANTANUT TÄMÄN ASETUKSEN:
1 artikla
Hyväksytään 84,30 prosenttia niistä viinimääristä, joiden osalta sopimuksia on tehty ja jotka on annettu komissiolle tiedoksi 15 päivään tammikuuta 2005 asti asetuksen (EY) N:o 1623/2000 63 a artiklan 4 kohdan mukaisesti.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä tammikuuta 2005.